[[Fil:YMCAUB.JPG|right|thumb|YMCA's bygning i [[Ulan Bator]], [[Mongoliet]]]]
'''Young Men's Christian Association''' ('''YMCA''' eller '''the Y''') blev stiftet den [[6. juni]] [[1844]] i [[London]] i [[England]] af [[George Williams]]. Den oprindelige hensigt med organisationen var at følge [[kristne]] principper i praksis. Unge mænd, som kom til London for at arbejde, levede ofte under usle og usikre forhold, og YMCA satte ind på at erstatte et liv på gaden med [[bøn]] og [[bibelstudie]]r. YMCA's ide var usædvanlig, fordi den overskred de ellers faste skel, der fandtes mellem de forskellige [[Kirke (institution)|kirker]] og [[socialklasse|sociale klasse]]r i England dengang. Denne åbenhed skulle føre til, at YMCA kom til at være for både mænd, kvinder og børn, uanset [[race]], [[religion]] og [[nationalitet]]. Målet om at tilgodese de sociale behov i samfundet blev sat højt i starten. Siden 1844 er YMCA vokset til at blive en verdensomspændende bevægelse med mere end 45 millioner medlemmer fra 124 nationale forbund. Disse nationale forbund hører under verdensorganisationen [[Alliance of YMCA]]. De danske forbund under Alliance of YMCA hedder [[KFUM og KFUK i Danmark]].
{{autoritetsdata}}
Religion Organisationer